CELEX: 62004TA0312
Language: da
Date: 2008-10-09 00:00:00
Title: Sag T-312/04: Dom afsagt af Retten i Første Instans den 9. oktober 2008 — Di Bucci mod Kommissionen (Annullationssøgsmål — erstatningssøgsmål — personalesag — forfremmelse — tildeling af prioritetspoints)

6.12.2008   
            
            
               DA
            
            
               Den Europæiske Unions Tidende
            
            
               C 313/24
            
         Dom afsagt af Retten i Første Instans den 9. oktober 2008 — Di Bucci mod Kommissionen
   (Sag T-312/04) (1)
   
   (Annullationssøgsmål - erstatningssøgsmål - personalesag - forfremmelse - tildeling af prioritetspoints)
   (2008/C 313/43)
   Processprog: fransk
   Parter
   
      Sagsøger: Vittorio Di Bucci (Bruxelles, Belgien) (først ved M. van der Woude og V. Landes, dernæst ved M. van der Woude)
   
      Sagsøgt: Kommissionen for De Europæiske Fællesskaber (først ved H. Tserepa-Lacombe og V. Joris, dernæst ved V. Joris og G. Berscheid, som befuldmægtigede, bistået af avocat D. Waelbroeck)
   Sagens genstand
   Påstand om annullation
   
               —
            
            
               af den af generaldirektøren for Kommissionens Juridiske Tjeneste trufne afgørelse om at tildele sagsøgeren et enkelt prioritetspoint fra generaldirektoratet i forfremmelsesåret 2003, som blev meddelt den 2. juli 2003 og stadfæstet ved en afgørelse fra ansættelsesmyndigheden, som blev meddelt den 16. december 2003
            
         
               —
            
            
               af ansættelsesmyndighedens afgørelse om ikke at tildele sagsøgeren noget specielt prioritetspoint for supplerende aktiviteter i institutionens interesse i forfremmelsesåret 2003, som blev meddelt den 16. december 2003 via databasen SYSPER 2
            
         
               —
            
            
               af følgende afgørelser: ansættelsesmyndighedens afgørelse om at tildele sagsøgeren i alt 20 points i forfremmelsesåret 2003; listen over fortjenester for tjenestemændene i lønklasse A5 i forfremmelsesåret 2003, som blev offentliggjort i Meddelelser fra Administrationen nr. 69-2003 af 13. november 2003; listen over de tjenestemænd, der blev forfremmet til lønklasse A4 i forfremmelsesåret 2003, som blev offentliggjort i Meddelelser fra Administrationen nr. 73-2003 af 27. november 2003; under alle omstændigheder af afgørelsen om ikke at opføre sagsøgeren på de nævnte lister
            
         
               —
            
            
               om fornødent, af ansættelsesmyndighedens afgørelse af 15. juni 2004 om afslag på den klage, sagsøgeren indgav den 12. februar 2004
            
         
               —
            
            
               af afgørelse af 11. april 2007, meddelt den 16. april 2007, hvorved ansættelsesmyndigheden besluttede at tildele sagsøgeren et enkelt supplerende prioritetspoint i forfremmelsesåret 2003 for et samlet antal prioritetspoint på 2 og et samlet antal points på 21,
            
         således at alle de i løbet af forfremmelsesåret 2003 trufne afgørelser, som anfægtes inden for rammerne af dette søgsmål, og som ikke er blevet erstattet i 2007, erklæres for en nullitet, navnlig listen over fortjenester for tjenestemændene i lønklasse A5 i forfremmelsesåret 2003, som blev offentliggjort i Meddelelser fra Administrationen nr. 69-2003 af 13. november 2003 og listen over de tjenestemænd, der blev forfremmet til lønklasse A4 i forfremmelsesåret 2003, som blev offentliggjort i Meddelelser fra Administrationen nr. 73-2003 af 27. november 2003, samt påstand om tildeling af erstatning på 5 000 EUR.
   Konklusion
   
               1)
            
            
               Kommissionens afgørelser om at fastsætte sagsøgerens samlede antal forfremmelsespoints til 21 points og om ikke at opføre ham på listen over de tjenestemænd, der blev forfremmet til lønklasse A4 i forfremmelsesåret 2003, annulleres.
            
         
               2)
            
            
               I øvrigt frifindes Kommissionen.
            
         
               3)
            
            
               Kommissionen betaler sagens omkostninger.
            
         
      (1)  EUT C 262 af 23.10.2004.